Аддзяленне біялагічных навук НАН Беларусі

**Аддзяленне біялагічных навук НАН Беларусі** — адзін са структурных элементаў Акадэміі. Створана ў 1956 годзе шляхам падзелу Аддзялення біялагічных, сельскагаспадарчых і медыцынскіх навук АН БССР. Аддзяленне ажыццяўляе шматпланавую навукова-арганізацыйную дзейнасць, накіраваную на каардынацыю і вырашэнне актуальных фундаментальных і прыкладных задач у галіне біялагічных навук.

## Напрамкі дзейнасці 
* комплекснае вывучэнне біялагічнай разнастайнасці, распрацоўка навуковых асноў узнаўлення, захавання і практычнага выкарыстання прыродных біялагічных рэсурсаў;
* дзяржаўны маніторынг і кадастр жывёльнага і расліннага свету;
* стварэнне, функцыянаванне і развіццё сістэмы асабліва ахоўных прыродных тэрыторый і нацыянальнай экалагічнай сеткі;
* узнаўленне лясоў на генетыка-селекцыйнай аснове, метады, сродкі і тэхналогіі лесавырошчвання, аховы і абароны лясоў;
* інтрадукцыя і акліматызацыя раслін і жывёл, інвазійныя і эпізаатычныя працэсы ў натуральных і штучных экасістэмах;
* аднаўленне і рацыянальнае выкарыстанне парушаных экасістэм;
* аэракасмічныя і геаінфармацыйныя метады і тэхналогіі ацэнкі стану прыроднага асяроддзя;
* структурная арганізацыя і функцыянаванне раслінных, жывёльных і мікробных сістэм;
* біяфізіка, біяінфарматыка, рэгуляцыя клеткавага метабалізму, малекулярная і клеткавая біяінжынерыі, нанабіялогія, нанатаксікалогія і нанабіяматэрыялы;
* біялогія ствалавых клетак, клеткавыя тэхналогіі лячэння захворванняў чалавека і жывёл;
* структурная, функцыянальная і эвалюцыйная геноміка, генетыка раслін, жывёл, мікраарганізмаў і чалавека, захаванне генетычных рэсурсаў;
* ідэнтыфікацыя і карціраванне генаў, маркіраванне і пашпартызацыя раслін, жывёл і мікраарганізмаў з дапамогай ДНК-тэхналогій, маркер-спадарожная і геномная селекцыя раслін і жывёл;
* трансгенез, біябяспека трансгенных арганізмаў і іх кампанентаў;
* стварэнне эфектыўных геномных біятэхналогій для сельскай гаспадаркі, аховы здароўя, спорту і аховы навакольнага асяроддзя;
* генетычныя і фізіёлага-біяхімічныя асновы мікробных біятэхналогій;
* мікробныя тэхналогіі і прэпараты для прамысловасці, сельскай, лясной гаспадаркі, медыцыны і аховы навакольнага асяроддзя;
* біяпаліва.

## Склад 
# Дзяржаўнае навукова-вытворчае аб’яднанне «Навукова-практычны цэнтр Нацыянальнай акадэміі навук Беларусі па біярэсурсах»
## Дзяржаўная навуковая ўстанова «Інстытут лесу Нацыянальнай акадэміі навук Беларусі»
### Дзяржаўная лесагаспадарчая ўстанова «Дзвінская эксперыментальная лясная база Інстытута лесу Нацыянальнай акадэміі навук Беларусі»
### Дзяржаўная лесагаспадарчая ўстанова «Жорнаўская эксперыментальная лясная база Інстытута лесу Нацыянальнай акадэміі навук Беларусі»
### Дзяржаўная лесагаспадарчая ўстанова «Каранеўская эксперыментальная лясная база Інстытута лесу Нацыянальнай акадэміі навук Беларусі»
## Дзяржаўная навуковая ўстанова «Інстытут эксперыментальнай батанікі імя В. Ф. Купрэвіча Нацыянальнай акадэміі навук Беларусі»
## Дзяржаўная навуковая ўстанова «Цэнтральны батанічны сад Нацыянальнай акадэміі навук Беларусі»
# Дзяржаўнае навукова-вытворчае аб’яднанне «Хімічны сінтэз і біятэхналогіі»
## Дзяржаўная навуковая ўстанова «Інстытут біяфізікі і клетачнай інжынерыі Нацыянальнай акадэміі навук Беларусі»
## Дзяржаўная навуковая ўстанова «Інстытут генетыкі і цыталогіі Нацыянальнай акадэміі навук Беларусі»
## Дзяржаўная навуковая ўстанова «Інстытут мікрабіялогіі Нацыянальнай акадэміі навук Беларусі»
## Адкрытае акцыянернае таварыства «Бабруйскі завод біятэхналогій»

## Акадэмікі-сакратары Аддзялення 
* Мікалай Дзмітрыевіч Несцяровіч — 1956—1969
* Іван Андрэевіч Булыгін — 1969—1979
* Леанід Міхайлавіч Сушчэня — 1979—1992
* Любоў Уладзіміраўна Хатылёва — 1992—1997
* Анатоль Георгіевіч Лабанок — 1997—2002
* Ігар Дзмітрыевіч Валатоўскі — 2002—2014
* Міхаіл Яфімавіч Нікіфараў — 2014—2019
* Уладзімір Іванавіч Торчык — 2020—2022
* Алег Юр’евіч Баранаў — з 29 чэрвеня 2022

## Літаратура 
* Отчет о научной деятельности Академии наук Белорусской ССР за 1956 г. — Мн., 1957.
* Национальная академия наук Беларуси. Энциклопедический справочник. — Минск, 2017.

## Спасылкі 
* Аддзяленне біялагічных навук НАН Беларусі

Катэгорыя:Нацыянальная акадэмія навук Беларусі
Катэгорыя:Біялогія ў Беларусі
Катэгорыя:Навуковыя арганізацыі Беларусі